கேள்வி: எஸ். ஆர். பொம்மை எதிர் இந்திய ஒன்றியம் - பின்னணி குறித்து விரிவாக சொல்லுங்கள்.
பதில்: பிரிவு 356 இந்திய அரசால் மாநிலத்தில் ஆளுநர் ஆட்சியைத் திணிக்க வழிவகுக்கிறது. இது நிகழும்போது, ​​தேர்ந்தெடுக்கப்பட்ட மாநில அரசும் அதன் அமைச்சர் குழுவும் நீக்கம் செய்யப்படும். (குடியரசுத் தலைவரால் நியமிக்கப்பட்டவர்) ஆளுதர் நேரடிக் கட்டுப்பாட்டை எடுத்துக்கொள்கிறார். இது இந்திய அரசியலமைப்பின் கூட்டாட்சி இயல்பிற்கு எதிரானது. அங்கு அதிகாரம் மத்திய, மாநிலங்களுக்கு இடையே பகிர்ந்து கொள்ளப்பட வேண்டும். மேலும் தேர்ந்தெடுக்கப்பட்ட அரசாங்கத்தை இடைநீக்கம் செய்வதன் மூலம் சனநாயகத்தைப் பலவீனப்படுத்துகிறது. பி. ஆர். அம்பேத்கர், அரசியலமைப்புச் சபை விவாதங்களின் போது, ​​356-ஆவது சட்டப்பிரிவை “டெட் லெட்டர்” என்று அழைத்தார். மேலும் அது அரிதாகவே பயன்படுத்தப்படும் என்று நம்பினார். குடியரசுத் தலைவர் முதலில் மாநிலத்தை எச்சரிக்க வேண்டும் என்றும், தேவைப்பட்டால், 356-ஆவது பிரிவைப் பயன்படுத்தி, புதிய தேர்தலுக்கு அழைப்பு விடுக்க வேண்டும் என்றும் அவர் பரிந்துரைத்தார். இருப்பினும், எஸ்.ஆர்.பொம்மை தீர்ப்பிற்கு முன், 356-ஆவது பிரிவு, போட்டிக் கட்சிகள் தலைமையிலான மாநில அரசுகளை அகற்ற மத்திய அரசால் அடிக்கடி தவறாகப் பயன்படுத்தப்பட்டது. இது 90 தடவைக்கு மேல் பயன்படுத்தப்பட்டது. பெரும்பாலும் சந்தேகத்திற்குரிய அடிப்படையில், இது அரசியலமைப்பின் மிகவும் சர்ச்சைக்குரிய விதிகளில் ஒன்றாகும்.